ખાનગી ક્ષેત્રની બેન્કો જેવી કે એક્સિસ બેન્ક, આઇસીઆઇસીઆઈ બેન્કની કામગીરી પર પણ બેડ લોનની ગંભીર અસર જોવાઈ હતી. ખાનગી ક્ષેત્રની આ બેન્કોએ મોટી સંખ્યામાં બેડ લોનની જોગવાઈ કરતાં હવે જોવાનું એ છે કે જાહેર ક્ષેત્રની સૌથી મોટી એસબીઆઇ કેટલી રકમને માંડવાળ કરે છે. ઓમ સિક્યોરિટીઝના બેન્કિંગ એનાલિસ્ટ હિતેષ મહેતાનું માનવું હતું કે, દેના બેન્ક અને યુનિયન બેન્ક જેવી સ્મોલ કે મિડ સેગમેન્ટમાં ગણાતી બેન્કની ખોટ સહેજે ₹1,000 કરોડ – 2,000 કરોડથી વધુ હોય તો મોટી બેન્કોના આંકડા ચિંતાજનક હશે.